Que conto trae o CCA?
Channel: ArteixoCCA
Date: 29/04/2018

O pasado 23 de abril, día do libro, organizamos dende o Centro Comercial Aberto de Arteixo xunto á Biblioteca Pública de Arteixo, as ANPAS do CEIP de Arteixo, CEIP de Oseiro e do IES da Pastoriza unha xornada interxeneracional de lectura de contos tradicionais, onde os e as cativas da vila recitaron pezas recollidas en diversas antoloxías de contos populares galegos ás persoas de máis idade de Arteixo.
Estas, á vez, contáronlle ós e ás rapazas como se contaban os contos na súa infancia, e que lembranzas lles traían á memoria esta experiencia.
Unha actividade de fomento da lectura e recuperación da cultura popular da que ós e ás rapazas saíron máis que encantadas.